RO Jurnalul Oficial al Uniunii Europene C 173/20

ANUNȚ PRIVIND CEREREA DE AUTORIZAȚIE DE EXPLORARE A HIDROCARBURILOR LIGHIDE ȘI GAZOASE DENUMITĂ PETRALIA SOPRANA

REPUBLICA ITALIANĂ – REGIUNEA SICILIA

DIRECȚIA REGIONALĂ PENTRU INDUSTRIE – DEPARTAMENTUL REGIONAL PENTRU INDUSTRIE MINIERĂ

BIROUL REGIONAL PENTRU HIDROCARBURI ȘI GEOTERMIE (U.R.I.G.)

2009/C 173/10

Prin cererea din data de 9 aprilie 2008 adresată directorului pentru industrie (Assessore per l’Industria), autoritatea competentă pentru acordarea drepturilor miniere pe teritoriul Regiunii Sicilia, cu sediul pe Via Ugo La Malfa no 87/89 c.a.p. 90146 Palermo, societatea EniMed – Eni Mediterranea Idrocarburi S.p.A., cu sediul social în Gela (CL) Strada Statale 117 bis – Contrada Ponte Olivo (cap 93012) – C.F. 12300000150, a solicitat acordarea, în temeiul L.R.S. nr. 14 din 3.7.2000 de transpunere și punere în aplicare a Directivei 94/22/CE, a autorizației de explorare a hidrocarburilor lichide și gazoase denumită în mod convențional „Petralia Soprana”, pentru o suprafață de 72 750 ha (727,50 km2) situată în zona central-septentrională a Siciliei, pe teritoriul provinciilor Palermo, Caltanissetta și Enna. Zona menționată se învecinează la vest cu autorizația „Casteltermini” (100 % EniMed), la nord-vest cu cererea de autorizație „Montemaggiore Belsito” (100 % EniMed), iar în celelalte direcții cu zone libere.

Comunele vizate din provincia Palermo sunt: Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana și Polizzi Generosa. Comunele vizate din provincia Caltanissetta sunt: Caltanissetta, Resuttano și S. Caterina Villarmosa. Comunele vizate din provincia Enna sunt: Calascibetta, Enna, Leonforte, Nicosia, Sperlinga și Villarosa.

Perimetrul zonei care face obiectul cererii de autorizație este delimitat de o linie continuă care unește vârfurile „A”, „B”, „C”, „D”, „E”, „F”, „G”, „H” și „I”, definite după cum urmează:

A. Punct situat la km 41 al drumului național 286 în direcția Geraci Siculo;

B. Punct trigonometric situat la cota 1 122 a Monte Della Grassa, la nord-est de aglomerația Gangi;

C. Punct situat în colțul nord-vestic al clădirii de la cota 409, în apropierea drumului național 121, în localitatea Contrada S. Benedetto;

D. Punct trigonometric situat la cota 832 a Monte delle Rocche, la sud-vest de localitatea S. Caterina di Villarmosa; coincide cu vârful „E” al autorizației „Casteltermini”;

E. Vârf situat la km 3 al șoselei care duce la Resuttano, la sud de Cozzo Campanella; coincide cu vârful „D” al autorizației „Casteltermini”;

F. Vârf situat în colțul nord-estic al clădirii de la cota 616 din Case Tedesco, din Contrada Cannatello; coincide cu vârful „C” al autorizației „Casteltermini”;

G. Vârf situat în colțul sudic al casei de la cota 680 din Contrada S. Filippo, la sud-vest de aglomerația Alimena; coincide cu vârful „B” al autorizației „Casteltermini”;

H. Vârf situat în colțul estic al casei de la cota 697 situată între Contrada Mangiante și Contrada Scorsone; coincide cu vârful „A” al autorizației „Casteltermini”;

I. Punct trigonometric situat la cota 947 a Monte Piombino, la sud sud-est de aglomerația Caltavuturo.

Coordonate geografice

Vârf Latitudine N Longitudine E (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40′11,42″ 01°33′18,84″ F 37°40′10″ 01°38′02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

Părțile interesate pot prezenta cereri de autorizație pentru această zonă în termen de 90 de zile de la data publicării prezentului anunț în Jurnalul Oficial al Uniunii Europene; cererile primite după expirarea acestui termen nu vor fi acceptate. Decretul de acordare a autorizației de explorare va fi emis în termen de șase luni de la data-limită admisă pentru prezentarea eventualelor cereri ale entităților concurente. În conformitate cu articolul 5 punctul 1 din Directiva 94/22/CE, se comunică, de asemenea, că respectivele criterii pe baza cărora se acordă autorizațiile de prospectare, autorizațiile de explorare și concesiunile de exploatare au fost deja publicate în Jurnalul Oficial al Comunităților Europene C 396 din 19 decembrie 1998, în conformitate cu dispozițiile Decretului legislativ nr. 625 din 25 noiembrie 1996 al Președintelui Republicii (publicat în Gazzetta Ufficiale della Repubblica Italiana nr. 293 din 14 decembrie 1996) de transpunere și punere în aplicare în dreptul intern italian a directivei menționate, și au fost specificate în Legea nr. 14 din 3 iulie 2000 a Regiunii Sicilia, menționată anterior (publicată în Gazzetta Ufficiale della Regione Siciliana nr. 32 din 7 iulie 2000).

Condițiile și cerințele privind desfășurarea sau încetarea activității sunt stabilite prin Legea nr. 14 din 3 iulie 2000 a Regiunii Sicilia, menționată mai sus, precum și în caietul de sarcini tip adoptat prin Decretele nr. 91 din 30 octombrie 2003 și nr. 88 din 20 octombrie 2004 ale directorului pentru industrie, publicate în Gazzetta Ufficiale della Regione Siciliana partea I nr. 49 din 14 noiembrie 2003, respectiv partea I nr. 46 din 5 noiembrie 2004.

Dosarul cererii se află depus la Ufficio Regionale per gli Idrocarburi e la Geotermia del Dipartimento del Corpo Regionale delle Miniere, Via Ugo La Malfa no 101 c.a.p. 90146 Palermo, la dispoziția celor interesați care ar dori să îl consulte.